Renovavus daugiabutį namą sumažės ne tik šildymo, daugiabučio namo remonto darbų sąskaitos bet ir pasikeis namo išvaizda, pagerės gyvenimo kokybė ir pakils būsto vertė. Apšiltinus namą ir atnaujinus šildymo sistemą, temperatūra patalpose tampa komfortiškesnė – temperatūrą galima reguliuoti pagal individualius gyventojų poreikius ir galimybes. Butuose įsirengus rekuperacinę sistemą –  patalpose oras bus šviežias net nevarstant langų.
Renovacijos procesams keliami aukščiausi reikalavimai. Ant daugiabučio namo privaloma įrengti saulės kolektorius, kurie gamins energiją karštam vandeniui paruošti. Taip pat didesniuose kaip 1500 m² ploto daugiabučiuose bus įrengtos saulės jėgainės, gaminančios elektrą namo bendrojo naudojimo patalpoms apšviesti.